ทหารหล่อต้องบอกต่อ ส่องภาพเมื่อดารานักร้องหนุ่มกลายเป็นทหารเกณฑ์
การเป็นทหารเกณฑ์ถือเป็นการรับใช้ชาติทางหนึ่งที่ครั้งหนึ่งในชีวิตลูกผู้ชายหลายๆ คนได้มีโอกาสสัมผัส สิ่งที่ได้จากการเป็นทหารนอกจากจะทำให้ร่างกายแข็งแรงขึ้นแล้ว ยังเปลี่ยนแปลงเรื่องจิตใจรวมไปถึงความคิดทัศนคติต่างๆ อีกด้วย แม้หลายครั้งจะมีกระแสด้านลบเกี่ยวกับทหารมาให้ได้ยินอยู่เรื่อยๆ ก็ตาม แต่หลายๆ คนที่เคยผ่านการเกณฑ์ทหารมาแล้วก็ยังยืนยันว่าจริงๆ แล้วการเป็นทหารไม่ได้น่ากลัวอย่างที่คิด และเป็นประจำทุกปีที่จะมีข่าวของนักร้องนักแสดงวัยรุ่นที่ถึงเวลาต้องเกณฑ์ทหาร และมีหลายครั้งที่จับใบแดงได้เป็นทหารบ้าง หรือสมัครใจเป็นทหารเองบ้าง บันเทิงไทยรัฐออนไลน์ รวบรวมเหล่าดาราดังที่กลายเป็นทหารเกณฑ์มาฝากกัน,มิกค์ ทองระย้า,โชว์ความแมนเป็นคนจริง 2018 สมัครเป็นทหารอากาศ ทอ.2 ไปเรียบร้อยเมื่อวันที่ 2 เม.ย. 2561 ที่ผ่านมา สำหรับพระเอกหนุ่มลูกครึ่งจากวิก 7 สี มิกค์ ทองระย้า หลังจากที่เรียนจบและเคลียร์คิวงานต่างๆ เรียบร้อยแล้ว โดยเจ้าตัวจะเข้าประจำการสังกัดทหารอากาศ ผลัด 2 จ.สระบุรี ในเดือน พ.ย. 2561 นี้ แม้ว่าในตอนนี้จะยังไม่ได้เข้าฝึกทหารอย่างเต็มตัว แต่เห็นภาพหล่อๆ ในชุดทหารอากาศจากซีรีส์ ภารกิจรัก ตอน ยึดฟ้าหาพิกัดรัก ทางช่อง 7 บอกเลยว่าหล่อแมนเท่สมาร์ทมากๆ แถมตอนที่เข้ารับการตรวจเลือกทหารและมีการตรวจร่างกายก็เรียกเสียงกรี๊ดกร๊าดจากสาวๆ เพราะทั้งหุ่นเฟิร์มล่ำบึ้กแถมขาวอมชมพูอีกต่างหาก,บูม กิตตน์ก้อง,เป็นอีกหนึ่งพระเอกหนุ่มจากวิก 7 สีที่เคยเป็นทหารมาแล้วสำหรับ บูม กิตตน์ก้อง ขำกฤษ ซึ่งหนุ่มบูมเลือกที่จะสมัครเป็นทหารสังกัดกองทัพอากาศในปี 2559 ที่ผ่านมา และเป็นทหารผลัด 1 พร้อมทั้งให้เหตุผลแบบแมนๆ ว่า ขอสักครั้งในชีวิตลูกผู้ชาย อยากจะตอบเเทนบุญคุณเเผ่นดินครับ และเมื่อเห็นภาพหนุ่มบูมในชุดทหารอากาศบอกเลยว่าหล่อแมนแฮนด์ซั่มมากๆ,หลุยส์ เฮสดาร์ซัน,คนนี้ก็เคยเป็นทหารที่หุ่นแซ่บไม่เบาเหมือนกันสำหรับพระเอกหนุ่มลูกครึ่งวิก 7 สี หลุยส์ เฮสดาร์ซัน โดยเจ้าตัวขอทำหน้าที่ลูกผู้ชายไทยด้วยการสมัครเป็นทหารในสังกัดทหารบก ผลัด 2 เมื่อปี 2559 ที่ผ่านมา พร้อมทั้งให้เหตุผลในการสมัครเป็นทหารว่าเนื่องจากตนเรียนจบแล้ว จึงไม่สามารถใช้สิทธิ์ผ่อนผันได้ ไหนๆ จะต้องจับใบดำใบแดงก็สมัครดีกว่า อีกทั้งการรับใช้ชาติก็เป็นหน้าที่ของชายไทย ประกอบกับชอบทหารบกเป็นการส่วนตัวเพราะคุณปู่ที่เป็นชาวฝรั่งเศส ก็เป็นทหารด้วยเหมือนกัน และเมื่อเห็นลุคของหนุ่มหลุยส์ในชุดทหารบอกเลยว่าเท่สมาร์ทมาดแมนจริงๆ จ้า,ชิน ชินวุฒ,แม้ในวันที่ต้องมาเป็นทหารบก ทบ. ผลัด 1 เมื่อปี 2559 และต้องเป็นทหารถึง 2 ปี เนื่องจากเคยไม่มารายงานตัวตามหมายเรียกทหารกองเกินในปี 2556 ทำให้นักร้องนักแสดงหนุ่ม ชิน ชินวุฒ อินทรคูสิน ถึงกับน้ำตาไหลเพราะเป็นห่วงที่บ้านเนื่องจากตนเป็นเสาหลักหารายได้ให้กับครอบครัว แต่เมื่อเจ้าตัวได้เข้ามาเป็นทหารจริงๆ ก็รู้สึกว่าการเป็นทหารทำให้ชีวิตเปลี่ยนไปในทางที่ดีขึ้นทั้งร่างกาย จิตใจ และความคิดด้วย,กวินท์ ดูวาล,มาที่อดีตนักร้องหนุ่มค่ายอาร์เอส กวินท์ ดูวาล หรือ กวินท์ ทรีทูวัน หนุ่มคนนี้ก็เคยอยู่ในรั้วทหารรับใช้ชาติมาแล้วเช่นกัน โดยเจ้าตัวเคยเป็นทหารสังกัดกองทัพบกผลัด 1 จ.ชลบุรี เมื่อปี 2559 เป็นเวลา 1 ปี ซึ่งหลังจากที่เจ้าตัวได้เข้าฝึกทหารแล้วยอมรับว่าทำให้ชีวิตเปลี่ยนแปลงไปหลายอย่าง เห็นความคุ้มค่าของชีวิต มีวินัยมากขึ้น ได้รู้คุณค่าของทุกอย่างอีกด้วย,เบิ้ล ปทุมราช,ลูกทุ่งหนุ่ม เบิ้ล ปทุมราช อาร์สยาม ก็เป็นอีกหนึ่งหนุ่มที่จับได้ใบแดง ทบ.2 จ.อำนาจเจริญ กลายเป็นทหารเช่นกัน โดยเจ้าตัวเป็นทหารสังกัดกองทัพบก ผลัด 2 ที่ จ.ปราจีนบุรี และเข้าประจำการในวันที่ 3 พ.ย. 2560 ที่ผ่านมา ซึ่งเจ้าตัวเผยถึงความรู้สึกที่ได้มาเป็นอีกหนึ่งรั้วของชาติว่า การได้รับใช้ชาติเป็นทหารของพระราชา คือความภาคภูมิใจสูงสุดในชีวิต ซึ่งก่อนหน้าที่จะมาเป็นทหารตนรู้สึกกังวลหลายๆ อย่าง แต่เมื่อได้เห็นถึงพระราชกรณียกิจของในหลวง รัชกาลที่ 9 ทำให้รู้สึกว่าโชคดีที่ได้ตอบแทนพระคุณพระองค์ท่านด้วย.
การเป็นทหารเกณฑ์ถือเป็นการรับใช้ชาติทางหนึ่งที่ครั้งหนึ่งในชีวิตลูกผู้ชายหลายคนได้มีโอกาสสัมผัส สิ่งที่ได้จากการเป็นทหารนอกจากจะทำให้ร่างกายแข็งแรงยังเปลี่ยนแปลงเรื่องความคิดและจิตใจด้วย
ดารา,ทหารเกณฑ์,ดาราเกณฑ์ทหาร,ดาราเป็นทหาร,ทหารหล่อ,กอสซิป